

REPUBLIKA HRVATSKA

OPĆINSKO DRŽAVNO ODVJETNIŠTVO U PULI – POLA

Pula-Pola, Rovinjska 2a

Broj: P-33/2023-3

Pula-Pola, 18. svibnja 2023.

Temeljem odredbe članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/17 i 89/19, u daljnjem tekstu: Uredbe) te sukladno oglasu Općinskog državnog odvjetništva u Puli-Pola, broj: P-11/2022 od 18. svibnja 2023., za prijam u državnu službu na određeno vrijeme nepuno radno vrijeme (pola radnog vremena) radi zamjene službenice koja koristi pravo na rad u skraćenom radnom vremenu sukladno posebnom propisu, 1 izvršitelj/ica, objavljuje se

O B A V I J E S T

1.OPIS POSLOVA RADNOG MJESTA ADMINISTRATIVNOG REFERENTA – DRŽAVNOODVJETNIČKOG ZAPISNIČARA:

Administrativni referent – državnoodvjetnički zapisničar obavlja poslove zapisničara u istrazi, istraživanju i prethodnom postupku, obavlja pisanje odluka po diktatu, poslove prijepisa, unosi podatke u CTS (informatički sustav državnog odvjetništva), obavlja sređivanje i predaju spisa na otpremu, piše tipske dopise na temelju predložaka i naredbi, unosi podatke u upisnik za vrijeme dežurstva, kao stručna osoba rukuje opremom za audio-video snimanje, obavlja i druge uredske poslove po naredbi državnog odvjetnika ili zamjenika.

2.PODACI O PLAĆI RADNOG MJESTA:

Plaću službenika čini umnožak osnovice za izračun plaće i koeficijenata složenosti poslova radnog mjesta, uvećan za 0,5 posto za svaku navršenu godinu radnog staža. Temeljem odredbe članka 144. st. 1. točke a) i b) Zakona o državnim službenicima, na plaće državnih službenika i namještenika primjenjuju se odredbe članaka 108.-112 Zakona o državnim službenicima i namještenicima (NN 27/01). Koeficijent složenosti poslova radnog mjesta administrativni referent-državnoodvjetnički zapisničar iznosi 0,99. Koeficijent je utvrđen člankom 10. Uredbe o nazivima radnih mjesta i koeficijentima složenosti poslova u državnoj službi (Narodne novine, broj 37/2001, 38/2001, 71/2001, 89/2001, 112/2001, 7/2002, 17/2003, 197/2003, 21/2004, 25/2004, 66/2005, 92/2005, 131/2005, 140/2005, 81/2006, 11/2007, 47/2007, 109/2007, 109,2007, 58/2008, 32/2009, 140/2009, 21/2010, 38/2010, 77/2010, 113/2010, 22/2011, 142/2011, 31/2012, 49/2012, 60/2012, 65/2012, 78/2012, 82/2012, 100/2012, 124/2012, 140/2012, 16/2013, 25/2013, 52/2013, 96/2013, 126/2013, 2/2014, 94/2014, 140/2014, 151/2014, 76/2015, 100/2015, 71/2018, 15/2019, 73/2019, 63/2021, 13/2022, 139/2022, 26/2023).

1. SADRŽAJ I NAČIN TESTIRANJA

Po dolasku na testiranje od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Nakon utvrđivanja identiteta kandidati će pristupiti pisanom testiranju za provjeru znanja iz područja organizacije rada u državnom odvjetništvu, prema Zakonu o državnom odvjetništvu i Poslovniku državnog odvjetništva u trajanju od 15 minuta, zatim provjeri rada na računalu u trajanju od 30 minuta, a potom slijedi razgovor s komisijom (intervju).

Kandidati su se dužni pridržavati utvrđenog vremena i rasporeda testiranja.

Za vrijeme pisane provjere znanja kandidati se ne smiju koristiti literaturom i zabilješkama, ne smiju napuštati prostoriju u kojoj se obavlja testiranje i moraju obavezno isključiti mobitele. Kandidati koji bi se ponašali neprimjereno ili prekršili jedno od naprijed navedenih pravila bit će udaljeni s testiranja i njihov rad komisija neće bodovati.

Prva faza testiranja sastoji se od pisane provjere znanja iz područja organizacije rada u državnom odvjetništvu. Za navedenu pisanu provjeru znanja ispunjava se test s 10 pitanja te se dodjeljuje 1 bod za svaki točan odgovor, što znači da kandidat na ovom dijelu testiranja može ostvariti ukupno 10 bodova.

Testiranje pisanja po prijepisu sastoji se od prijepisa zadanog teksta na računalu u trajanju od 5 minuta (10 bodova). Ovoj provjeri znanja mogu pristupiti samo kandidati koji su prethodno ( u prvoj fazi testiranja) zadovolji na pisanoj provjeri znanja.

Provjera znanja rada na računalu sastoji se od 10 zadataka u Wordu na računalu u trajanju od 15 minuta, s time da svaki točno izvršen zadatak nosi 1 bod (ukupno 10 bodova). Ovoj provjeri znanja mogu pristupiti samo kandidati koji su prethodno zadovoljili na pisanoj provjeri znanja i testiranja po prijepisu.

Raspored održavanja razgovora s kandidatima biti će utvrđen po završetku pisanog dijela testiranja, o čemu će kandidati biti na odgovarajući način obaviješteni. Razgovoru mogu pristupiti kandidati koji su ostvarili najmanje 5 bodova u provjeri organizacije rada u državnom odvjetništvu, provjeri pisanja po prijepisu i provjeri znanja rada na računalu. Razgovor s kandidatima posebno se boduje dodjeljivanjem određenog broja bodova od 0 do 10, a smatra se da je kandidat zadovoljio ako je dobio najmanje 5 bodova.

Nakon provedenog testiranja i razgovora (intervjua) komisija utvrđuje rang-listu kandidata prema ukupnom broju ostvarenih bodova na testiranju i razgovoru (intervjuu).

Komisija općinskoj državnoj odvjetnici dostavlja izvješće o provedenom postupku koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i razgovoru (intervju).

O prijmu u državnu službu izabranog kandidata općinska državna odvjetnica donosi rješenje koje će biti dostavljeno svim kandidatima javnom objavom na web-stranici Državnog odvjetništva Republike Hrvatske (www.dorh.hr) i Ministarstva uprave Republike Hrvatske (www.uprava.gov.hr). Dostava se smatra objavljenom istekom osmog dana od dana javne objave na web-stranici Ministarstva uprave Republike Hrvatske.

Svi kandidati prijavljeni na oglas imaju pravo uvida u dokumentaciju koja se odnosi na oglas. Kandidat koji je pristupio testiranju ima pravo protiv rješenja o prijmu izabranog kandidata izjaviti žalbu Odboru za državnu službu putem Općinskog državnog odvjetništva u Puli-Pola u roku od 15 (petnaest) dana od dana dostave rješenja.

4. PRAVNI I DRUGI IZVORI ZA PRIPREMANJE KANDIDATA ZA PISANU PROVJERU ZNANJA SU:

1. Zakon o državnom odvjetništvu (Narodne novine broj 67/18, 21/22),

2. Poslovnik državnog odvjetništva (Narodne novine broj 128/2019).

OPĆINSKO DRŽAVNO ODVJETNIŠTVO U PULI-POLA

Komisija za provedbu oglasa